Den første modellen var tilgjengelig med flere forskjellige motorer. Av bensinmotorer fantes det fire-sylindrede rekkemotorer på 1,6, 1,8 og 2,0 liter med Twinspark-teknologi samt en 2,5-liters V6-motor med 190 hestekrefter. Modellen ble også levert med to dieselmotorer, en på 1,9 liter og en på 2,4 liter. I 2000 ble i tillegg en stasjonsvognutgave, kalt Sportwagon, lansert, og i 2002 ble sportsutgaven GTA lansert med en 3,2-liters V6-motor på 250 hestekrefter samt andre bremser og understell. GTA ble produsert som både sedan og Sportwagon.